open-index/open-wikipedia-markdown huggingface dataset:
Liste over oljeselskaper i Norge

Dette er en liste over oljeselskaper som har lisensandeler på norsk sokkel ifølge Oljedirektoratets faktasider. Årstallet indikerer det året da selskapet fikk sin første eierandel, mens antall lisenser, felt og funn er korrekt .

;Tidligere lisenshavere

## Selskaper uten lisensandeler
Omfatter selskaper som har kjøpt lisensandeler på norsk sokkel, men som ennå ikke har fått prekvalifisering av norske myndigheter, selskaper som har fått prekvalifisering, men som ennå ikke har fått lisensandeler og selskaper som har søkt eller er i ferd med å søke om prekvalifisering på norsk sokkel.


## Se også
* Petroleumsvirksomhet i Norge

## Referanser
Cicadomorpha

* Tettigarctidae 
* Sangsikader
* «Små skumsikader»
* «Stor skumsikader»
* Machaerotidae
* Clastopteridae
* Dvergsikader
* Melizoderidae
* Aetalionidae
* Hornsikader

**Cicadomorpha** er en gruppe blant sikadene (Auchenorrhyncha).  De lever av å suge ut plantesft og tilhører nebbmunnene.

## Utseende
Cicadomorpha kan skilles fra de andre plantesugerne særlig på den tre leddede antennen, med et litt ovalt rundt tredjeledd, som alltid bærer en fin antennebørste. Og på den to delte analåren (Y-form) i framvingen.

## Levevis
Alle lever av å suge plantesaft fra vertsplanten.

Sikadene i gruppen Cicadomorpha kan «spille» eller «synge». Sangsikadene er de meste kjente sangerne. Men sangsikader er sjeldne i Norge. Bare arten *[[Cicadetta montana]]* er funnet på østlandet, rundt Oslofjorden.

Cicadomorpha-artene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (*imago*) for hvert hudskifte.

## Systematisk inndeling

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **[[Sikader]]** (Auchenorrhyncha)
**** gruppe Cicadomorpha 
***** I gruppen Cicadomorpha er det ti delgrupper (familier) plassert i tre overfamilier, Cicadoidea, Cercopoidea og Membracoidea.
## Eksterne lenker
*
Skjørlægda naturreservat

**Skjørlægda naturreservat** ble opprettet i 1992 vest for Eiterådalen i Vefsn kommune i Nordland. Området ble senere den 29. mai 2009 innlemmet i Lomsdal-Visten nasjonalpark, se denne.
Anders Hatlo

**Anders Christian Hatlo** (født 1947) er en norsk skuespiller kjent fra rollen som Sigurdson i krimserien *[[Helmer & Sigurdson]]* og som Harald Hildring i såpeserien *[[Hotel Cæsar]]*. Han har også nedlagt en betydelig innsats på teaterscenen, spesielt ved Oslo Nye Teater hvor han var i flere tiår.

Han hadde sin avskjedsforestilling i 2019.

## Liv og virke
Hatlo er oppvokst på Vestre Halsen i Larvik.

Han gikk ut fra Statens teaterhøgskole i 1971 og scene-debuterte samme år i stykket *Karel* på Oslo Nye Teater, der han med unntak av et engasjement ved Den Nationale Scene 1976&ndash;1977 var ansatt til 1980. Han var så ansatt ved Nationaltheatret 1981–1989. Her medvirket han i stykker som *Til sæters*, *[[Lysistrata]]*, *[[Hamlet]]*, *[[En handelsreisendes død]]*, *[[Den glade enke]]* og *[[Reisen til Julestjernen]]*.

I 1992 kom han tilbake til Oslo Nye Teater hvor han i løpet av 1990-tallet gjorde seg spesielt bemerket i musikalen *Crazy for you* (1995) og farsen *Mysteriet Myrna Vep* (1996-1997) med over 200 forestillinger hvor han spilte åtte roller og hadde 62 skift. Sistnevnte ble også sendt på NRK-TV i 1996. Ved samme teater har han også medvirket i stykker som blant annet *Chicago*, *[[My Fair Lady]]*, *[[La Cage aux Folles]]*, *[[Sound of Music]]*, *[[Olsenbanden jr. på Cirkus]]*, *[[Cabaret]]* og *The Producers* (2011).

Hatlo filmdebuterte i 1972 i *[[Lukket avdeling]]* og har utover dette hatt biroller i et dusin filmer, blant annet *[[Adjø solidaritet]]* (1985), *[[Bryllupsfesten]]* (1989) og filmene om Olsenbanden Junior (2003, 2004). Han debuterte på TV i 1975 i krimserien *[[Helmer & Sigurdson]]*. Utover dette har han gjort seg bemerket i rollen som nynazist i TV-filmen ''Blindgjenger'' (1985), som nyhetsoppleseren Klaus i Tore Ryens komiserie *[[Radio 2]]*, som den kyniske forretningsmannen Harald Hildring i såpeserien *[[Hotel Cæsar]]* (også regi på noen episoder). Han hadde også noen gjesteopptredener i komiserien *[[Mot i brøstet]]*. Det kan også nevnes at han på starten av 1990-tallet ledet 144 sendinger av gameshowet *[[Lingo]]* på TVNorge. Han har også medvirket i radiohørespill.

Hatlo hadde sin avskjedsforestilling på teaterscenen i 2019 i stykket *De urørlige*.

## Priser
Hatlo mottok kritikerprisen i 2001 for *Cabaret*, og Teaterlederforums ærespris for *Myrna Vep* i 1996.

I 2011 fikk han Aud Schønemann-prisen, primært for sin innsats i stykket *The Producers*.

## Privatliv

Han er far til Hege Hatlo (som i 2002 ble kåret til Miss Norway) , Einar Hatlo og politiadvokat Christian Hatlo. 

Han ble gift i 1996 med May-Lis Hatlo (f. 1946), som han hadde vært samboer med siden 1975.

## Film, TV og radio
### Film og TV

## Teaterroller (utvalg)

## Diskografi over Anders Hatlos utgivelser
### På Walt Disney's eventyrbånd

* Kassettene hadde samme innhold på begge sider

### Som Bober og Rall i Fragglene

## Referanser


## Eksterne lenker
*
Skogvoll naturreservat

**Skogvoll naturreservat** er et naturreservat i Andøy kommune, Nordland. Naturreservatet ligger ved Skogvoll på nordsiden av Andøya, både langs kysten og i et myrområde innenfor Skogvollvatnet, og har siden 2002 status som ramsarområde, på grunn av sin betydning for trekkfugler.
 
Reservatet ble opprettet i 1983 for å bevare et stort og viktig våtmarksområde med tilhørende planteliv og dyreliv, spesielt av hensyn til de verneverdige myrområdene og det rike fuglelivet. Området har et areal på ca. 55 km², hvorav ca. 30 km² vannareal. 
 
Området inneholder flere ulike myrtyper og plantearter, og har stor variasjon morfologisk og vegetasjonsmessig. Myrer med fattig, minerotrof vegetasjon utgjør de største arealer. Myrene har verdi for fuglelivet først og fremst ut fra den betydelige størrelsen på arealet. Det er viktig for flere typer våtmarksfugl, særlig ender og vadefugler. Øyene og gruntvannsområene utenfor Stave, Skogvoll og Nordmela har også stor ornitologisk verdi.

## Referanser


## Eksterne lenker
* 
* Miljøstatus: Skogvoll naturreservat
Skålsvikleira/Ystleira naturreservat

**Skålsvikleira/Ystleira naturreservat** ligger ved Skålsvika i Gildeskål kommune i Nordland. Naturreservatet har et areal på 442 dekar, hvorav 324 dekar sjøareal. Området er vernet for å ivareta en lokalitet med uvanlig varierte strandenger med stor topografisk variasjon og velutviklete soneringer.

## Referanser


## Eksterne lenker
* Miljøstatus: Skålsvikleira/Ystleira naturreservat
Slaget ved Negapatam (1782)

**Slaget ved Negapatam** var det tredje i en rekke slag som ble utkjempet mellom en britisk flåte under viseadmiral Edward Hughes og en fransk flåte under Pierre Andre de Suffren Saint Tropez utenfor kysten av India under den amerikanske uavhengighetskrigen. Slaget ble utkjempet 6. juli 1782. 
## De britiske skipene

*Superb* 74*Hero* 74*Sultan* 74*Burford* 70*Monarca* 70*Eagle* 64*Exeter* 64*Magnanime* 64*Monmouth* 64*Worcester* 64*Isis* 50

## De franske skipene
*Héros* 74''Annibal'' 74*Orient* 74*Artésien* 64*Brillant* 64*Bizarre* 64*Sévère* 64*Sphinx* 64*Vengeur* 64*Flamand* 50*Hannibal* 50
Hodnaberg kraftverk

**Hodnaberg kraftverk** ligger i Voss kommune i Vestland. Vannkraftverket ligger ved Hamlagrøvatnet og får vann fra reguleringsmagasin i Torfinnsvatnet. Torfinnsvannet er oppdemmet med en mindre betongdam. Kraftverket startet produksjonen  i 1953.

Kraftverket er et daganlegg med en 831 meter langt turbinrør langs fjellsiden. En del av stasjonen er sprengt inn i fjellet. Torfinnsvannet har en magasinkapasitet på 177 mill. m3.

Vannet i Torfinnsvannet renner normalt ut i Vosso, men blir gjennom reguleringen ledet til Bergsdalsvassdraget. Kraftverket eies av Voss Energi og driftes og reguleres i samarbeid med BKK.

Kraftstasjonen er utstyrt med to francisturbiner på 16 MW hver, totalt 32 MW. Midlere årsproduksjon er på 94 GWh.

## Referanser


## Kilder
* 
* NVE vannkraftdatabase

## Eksterne lenker
* Voss Energi
Pages

**Pages** er et tekstbehandlingsprogram som kan brukes til å skrive dokumenter og lage enkle trykksaker med Apple Macintosh. Programmet er sammen med Numbers og Keynote en del av programpakken iWork utviklet av Apple. Man kan enten kjøpe hele programpakken på CD til Mac eller ett og ett program i Mac App Store for Mac og iOS App Store for iPhone, iPod Touch og iPad.

Bilder kan importeres fra iPhoto / Bilder-applikasjonen, og programvaren har et antall sidemaler som kan tilpasses ulike trykksaker.

Pages henvender seg i all hovedsak til amatører, og skoleelever, studenter og hobbytypografer kan bruke programmet til trykksaker som skal skrives ut. Mer profesjonelle brukere vil foretrekke grafisk programvare som Quark eller Adobe InDesign.

Med nye programoppdateringer er det utviklet flere nye spesialfunksjoner, som bilderedigering og utforming av diagrammer.

## Pages for iOS
Pages er også tilgjengelig for iOS-enhetene iPhone, iPod Touch og iPad, via App Store.

Applikasjonen ble først utgitt i 2012, og var beregnet på iPhone, iPod touch og iPad. Etter at Apple lanserte iPad, ble Pages gjort kompatibel med tegne- og skrivestiften *Apple Pencil.*

## Referanser


## Eksterne lenker
*
Sean MacDermott

**Seán MacDermott** (født 28. februar 1883 født i  Kiltyclogher i Leitrim i Irland, henrettet 12. mai 1916 i  Kilmainham Gaol i Dublin) var en irsk nasjonalist og en av lederne for påskeopprøret i 1916. Han ble henrettet for sin rolle i dette. 

Macdermott het opprinnelig John MacDermott, men tok i bruk formen Seán MacDermott, som er en blanding av den engelske formen han ble født med og den irske som var Seán mac Diarmada.

## Liv og virke
Han fikk sin utdannelse hos Christian Brothers. I 1908 flyttet han til Dublin, og hadde da allerede vært involvert i den republikanske bevegelsen gjennom Sinn Féin, Irish Republican Brotherhood (IRB) og Conradh na Gaeilge. Han kom inn i IRBs øverste råd og ble organisasjonens sekretær. Sammen med IRBs økonomiansvarlige, Tom Clarke, styrte han i en  periode organisasjonen, selv om det nominelt fantes en leder over dem. 

I 1910 ble han ansvarlig for den radikale avisen *Irish Freedom*, som han grunnla sammen med Bulmer Hobson og Denis McCullough. Kort tid senere ble han rammet av polio, og måtte begynne å gå med stokk. 

MacDermott ble i 1913 et av de første medlemmene av Irish Volunteers, og var sterkt involvert i arbeidet med å få Volunteers under IRBs kontroll. I mai 1915 ble han arrestert i Tuam i Galway under *[[Defence of the Realm Act]]* fordi han holdt en tale der han oppfordret til ikke å la seg verve til British Army. Han ble løslatt i september, og kom da inn i IRBs militærkomité, som planla påskeopprøret. Sammen med Clarke var MacDermott helt sentral i planleggingen. 

På grunn av sin funksjonshemning tok MacDermott i liten grad del i kampene under opprøret, men han var hele tiden ved hovedkvarteret i General Post Office. Etter overgivelsen klarte han nesten å unngå å bli gjenkjent gjennom å blande seg med en stor gruppe fanger, men han ble tilslutt pågrepet. Det ser ut til at han da allerede var dømt til døden in absentia som en av de som hadde signert påskeproklamasjonen. Henrettelsen ble utført ved skyting den 12. mai 1916. Den britiske offiseren som hadde gjenkjent ham ble senere skutt ned og drept i Cork på ordre fra Michael Collins under den irske uavhengighetskrig. 

Seán MacDermott Street i Dublin er oppkalt etter ham. Det samme gjelder MacDiarmada stasjon i Sligo og Páirc Seán Mac Diarmada, GAAs stadion i Carrick-on-Shannon.

## Referanser
Slaget ved Cuddalore (1783)

**Slaget ved Cuddalore** var et uavgjort slag mellom en britisk flåte under admiral Edward Hughes og en litt mindre fransk flåte under Pierre Andre de Suffren Saint Tropez. Slaget sto utenfor kysten av India nær Cuddalore under den amerikanske uavhengighetskrigen. Det fant sted den 20. juni 1783.

Da Haider Ali døde, bestemte britene seg for å ta tilbake Cuddalore. Den franske flåten dukket opp utenfor havnen den 13. juni. En uke med skiftende vind forhindret begge sider fra å angripe, men den 20. juni angrep Suffren. Ingen skip ble alvorlig skadet, selv om tapstallene på begge sider var høye. Suffren lyktes i å forhindre at Cuddalore falt.
## De britiske skipene
*[[HMS Superb (1760)|Superb]]* 74*[[HMS Gibraltar (1780)|Gibraltar]]* 80*[[HMS Cumberland (1774)|Cumberland]]* 74''Defence'' 74*[[HMS Hero (1759)|Hero]]* 74*Sultan* 74*Burford* 70*Monarca* 70''Africa'' 64*Eagle* 64*[[HMS Exeter (1763)|Exeter]]* 64*Inflexible* 64*Magnanime* 64*[[HMS Monmouth (1772)|Monmouth]]* 64''Sceptre'' 64*Worcester* 64*[[HMS Bristol (1775)|Bristol]]* 50*[[HMS Isis (1774)|Isis]]* 50

## De franske skipene
*Héros* 74''Annibal'' 74*Argonaute* 74*Fendant* 74*Illustre* 74*Artésien* 64*Ajax* 64*Brillant* 64*Hardi* 64*Sévère* 64*Sphinx* 64*Vengeur* 64*Saint Michel* 60*Flamand* 50*Hannibal* 50
Apati

**Apati** er mangel på følelser, motivasjon eller entusiasme. Apati er i psykologisk terminologi et begrep brukt på *indifferens* (likegyldighet) &mdash; der en person er passiv eller *indifferent* til aspekter knyttet til følelser, det sosiale eller det sjelelige livet.

## Kjennetegn
I enkelte tilfeller kan apati medfølge andre symptomer som varierer avhengig av en underliggende sykdom eller lidelse:

### Hjerte-og lungesymptomer
*Unormal hjerterytme
*Brystsmerter
*Hoste
*Rask puls
*Kortpustethet
*Tungpustethet

### Andre symptomer
*Angst
*Appetittendringer
*Endringer i avføring
*Endringer i vannlating
*Nedstemthet
*Feber
*Føler seg veldig tørst
*Muskel-og skjelettlidelser
*Hudforandringer
*Nysing
*Utilsiktet vektøkning eller tap
*Svakhet

**Apati alene, er sjelden en nødssituasjon. Det er alvorlig hvis symptomene er ledsaget av andre alvorlige symptomer som kan være et tegn på livstruende sykdom. I dette tilfellet er det nødvendig å søke medisinsk hjelp:**
*Å være en fare for seg selv eller andre, inkludert truende, irrasjonell eller suicidal atferd
*Endring i nivået av bevissthet eller årvåkenhet, som passerer ut eller manglende respons
*Brystsmerter, tetthet i brystet, trykk for brystet, hjertebank
*Høy feber
*Redusert urinmengde eller ikke noe urin
*Rask puls 
*Svimmelhet
*Forrvirring
*Tåkesyn
*Respiratoriske eller pusteproblemer, som for eksempel kortpustethet, pustevansker, anstrengt pust
*Sterke smerter
*Plutselig endring i synet
*Oppkast blod, rektal blødning eller blodig avføring
*Plutselig hevelse eller vektøking

## Forskning
Studier har vist at apati ved Parkinsons sykdom ofte er forbundet med depresjon, kognitiv svikt og demens. Apati og Parkinson er spesielt assosiert med planlegging og problemløsning. Symptomene ved apati og depresjon kan i visse tilfeller overlappe hverandre, noe som kan gjøre det vanskelig å skille problemene fra hverandre. Til tross for det, viser flere studier at personer med Parkinson får apati selv om de ikke nødvendigvis har en depresjon.

## Se også
*Depresjon
*Empati (motsats)
*Melankoli
* Psykologi

## Referanser
Herlandsfoss kraftverk

**Herlandsfoss kraftverk** ligger over Fotlandsvågen ved Herlandsvassdraget i Osterøy kommune i Vestland. Vannkraftverket har Storavatnet som det største magasinet, og det overføres også vann fra Grautåna.. Nedslagsfeltet er på ; tilsiget er på . Kraftverket forsynes med vann gjennom en  lang tunnel som har en fallhøyde på . Kraftverket er presentert i katalogen til Kulturminner i norsk kraftproduksjon, der en finner et utvalg med 27 kraftverk med nasjonal kulturminneverdi.
__NOTOC__
## Historie

Dammen ved Storavatnet er en massivdam som gir en oppdemming på to meter. Dammen er 3,5 meter på det høyeste og 23 meter lang. Fra dammen går det en 400 meter lang overføringstunnel til inntaksmagasinet Løtveitsvatnet. Fordelingsbassenget er utsprengt i fjell. Herfra går det en 180 meter lang råsprengt (uforet) trykksjakt ned til kraftstasjonens høydenivå, hvor to parallelle rør på 200 meter fører vannet til kraftstasjonen. Fallhøyde er på 138 meter. Fra kraftstasjonen gikk vannet i en 65 meter lang tunnel ned til Herlandselva.

### Hosanger, Haus og Hamre Kommunale Kraftverk
Kraftselskapet ble etablert av de tre kommunene Hamre, Haus og Hosanger 2. oktober 1916. Kraftverket hadde installert 4 francisturbiner fra Myrens Verksted, hver på , koblet til 4 generatorer fra Oerlikon, hver på 3,2 MW. Det startet produksjonen i 1919. Kraftverket hadde linjenett både til eierkommunene, Nordhordland og Bergen. Som det første i Norge fikk  anlegget en råsprengt trykksjakt og trykktunnel. Anlegget fikk oppstartsproblemer på grunn av lekkasjer fra trykktunnelen, der fjelloverdekningen var minst og vanntrykket (140 meter) var størst. Tunnelen ble først forsøkt utstøpt med betong. Da dette ikke var tilstrekkelig ble det nær overgangen mellom sjakt og tunnel støpt en betongpropp med et frittliggende rør som førte vannet fram til turbinene. Sjakten forble uforet.

### Herlandsfoss Kommunale Kraftverk
Kraftverket skulle levere elektrisitet til gruvene på Nonås, Kristiansand Nikkelraffineringsverk på Litland og De Norske Saltverker (etablert 1918) på Gatland i Fotlandsvåg. Saltverket skulle med bruk av elektrisk kraft årlig utdampe 100 000 tonn koksalt fra sjøvann. Saltverket gikk konkurs i 1923. Da det etter hvert ble vanskelig å få solgt kraften fikk det interkommunale selskapet også økonomiske problemer. I 1925 ble selskapet oppløst og et nytt selskap ble etablert under navnet «Herlandsfoss Kommunale Kraftverk». På 1930-tallet ble det sammen med BKK inngått avtale med NSB om levering av strøm til Hardangerbanen (1935–1989).

### Bergenshalvøens Kommunale Kraftselskap
Den gamle kraftverksbygningen brukes nå til museum.

En ny kraftstasjon ble bygget ved siden av det gamle verket i 1995. Bygget er tegnet av Anne Brith Ege.

Det nye kraftverket har installert en francisturbin med ytelse på . Midlere årsproduksjon er på .

Eier er Eviny.

## Referanser


## Kilder
* 
* NVE vannkraftdatabase
* Eviny

## Litteratur
* Kulturminner i norsk kraftproduksjon – en evaluering av bevaringsverdige kraftverk (KINK). Norges vassdrags- og energidirektorat 2006. ISBN 82-410-0547-4

## Eksterne lenker
* Kulturhistorisk vegbok Hordaland
*
Møllefossen kraftverk

**Møllefossen kraftverk** ligger i Herlandsvassdraget i Osterøy kommune i Vestland. Vannkraftverket bruker vann fra Herlandsfoss kraftverk og ligger i sentrum av Fotlandsvåg.

Kraftverket startet produksjonen i 1991.

Nedslagsfeltet er på ; tilsiget er på . Kraftverket utnytter et fall på .

Kraftverket har installert en kaplanturbin med ytelse på 950 kW. Midlere årsproduksjon er på .

Kraftverket ble eid av BKK. I 2017 overtok Småkraft AS seks småkraftverk fra BKK.

## Referanser


## Kilder
* 
* NVE vannkraftdatabase
* BKK (arkiv)
* Småkraft AS
Skånland naturreservat

**Skånland naturreservat** ligger ved Skånland i Bodø kommune i Nordland. Naturreservatet har et areal på ca. 6&nbsp;700 dekar. Området er vernet for å bevare et skogområde med alt naturlig plante- og dyreliv og med alle de naturlige økologiske prosessene.

## Referanser


## Eksterne lenker
*
Bendelormer

* Cestodaria
* Eucestoda

**Bendelormer** er en gruppe flatormer. De egentlige bendelormene, Eucestoda, omfatter tretten ordener og til denne gruppen regnes alle menneskenes og husdyrenes bendelormer. De er lange og flate. De minste artene er bare noen millimeter lange, mens de største kan bli over 9 meter lange.

## Utseende
Kroppen er ofte tredelt, med *[[scolex]]* («hode»), *[[strobila]]* («hals») og en lang kropp som er sammensatt av flere små ledd, kalt *[[proglottid]]*. Skolex er rundt og er utstyrt med haker eller sugekopper slik at bendelormen kan feste seg til verten. Her sitter også nerveceller og sanseorgan. Nye proglottider dannes kontinuerlig bak hodet gjennom strobilering. De har ikke tarmkanal. Næringen tas opp gjennom kroppsveggen.

## Levevis
Bendelormer lever i kroppshulen eller tarmen til virveldyr som parasitter. Kroppen kan bestå av mellom 1 og 45&nbsp;000 små segment. Hvert av segmentene er begynnelsen på en ny bendelorm. Hvert segment har både hunnlige og hannlige kjønnsorgan, enten på den ene eller begge sider av segmentet. Segmentene nærmest hodet og halsen er yngst og ikke utviklet. Segmentene lengre bak er ferdig utviklet, det vil si kjønnsmodne bendelormer. De aller siste segmentene har også befruktede egg. 

Livssyklusen er komplisert. Bendelormer lever i tarmen eller kroppshulen til sin vert, et virveldyr. De er enormt fruktbare, men bare ganske få av avkommet kommer så langt at de blir fullt utvokste. De fleste artene må innom to ulike verter. Det første «stadiet» forlater verten sammen med dens avføring. Dette er larvestadiet og dersom det lykkes for bendelormen vil den finne sin mellomvert, et virveldyr eller noen ganger hos virvelløse dyr. Her utvikles den og lever som parasitt. Bendelormen finner sin «sluttvert» vanligvis ved at denne spiser «mellomverten». 

## Noen bendelormer
* Oksebendelorm, *Taenia saginata* – finnes i Norge.
* Svinebendelorm, *Tenia solium* – finnes i Norge.
* Menneskets brede bendelorm (fiskebendelormen), *Diphyllobothrium latum* – finnes i Norge.
* *[[Revens dvergbendelorm]]* – Ikke i Norge, men finnes på Svalbard og i Mellom-Europa, nord til Danmark. Særlig på hunder og rødrev.

## Referanser


## Eksterne lenker
*
Skårfjellet naturreservat

**Skårfjellet naturreservat** ligger sørøst for Vennesund i Sømna kommune i Nordland. Naturreservatet har et areal på 410 dekar, og er vernet for å sikre et variert og artsrikt skogsområde med til dels store innslag av alm, hassel og rognasal.

## Referanser


## Eksterne lenker
* Miljøstatus: Skårfjellet naturreservat
Småvatnan naturreservat

**Småvatnan naturreservat** ligger nordøst for Halsa i Meløy kommune i Nordland. Naturreservatet har et areal på 405 dekar, hvorav 215 dekar landareal og 190 dekar ferskvann. Området er vernet for å ta vare på et rikt og produktivt våtmarksområde med stor regional verneverdi og å verne om fuglefaunaen og planteliv tilknyttet dette, særlig på grunn av områdets betydning som raste-, beite- og hekkeområde for en rekke våtmarksfugler.

## Referanser
Osmose

**Osmose** (nydannelse av gresk *osmos*, «trykk, støt») er en kjemisk prosess hvor molekylers (i form av væske) vandring gjennom en biologisk eller kunstig hinne slik at forskjellen i konsentrasjon mellom løsningene på hver side av hinnen utlignes. Det er sålees diffusjon av molekyler (ofte vann) gjennom en halvt gjennomtrengelig (*semipermeabel*) membran. Det vil oppstå et osmotisk trykk og en strøm av de molekylene som kan passere membranen fra et område med en løsning med lav konsentrasjon til et område med høy konsentrasjon. Over tid vil dermed områdene på begge sider av membranen ha lik konsentrasjon av stoff som kan gå gjennom denne. Større molekyler kan derimot bli stengt ute. Cellemembraner er doble fosfolipidmembraner og er eksempel på halvgjennomtrengelige membraner der osmose forekommer.

Hvis en rødløk legges i vann og deretter i en sterk sukkerløsning, vil vannkonsentrasjonen inne i rødløkcellene være større enn den utenfor.  Siden cellemembranen er halvgjennomtrengelig (semipermeabel) og stenger ute/hindrer større molekyler som f.eks. sukkermolekyler i å vandre gjennom cellemembranen, vil vannet som er i cellen heller trekke ut og prøve å balansere vannkonsentrasjonen utenfor cellen. Cellene vil til slutt skrumpe inn og vi ender opp med en myk løk.

## Saltkraft med osmose
Osmose utnyttes også av mennesker blant annet i saltkraftverk der man, i korte trekk, får ferskvann til å trekke gjennom en membran for å skape stort trykk som senere kan utnyttes til å få mer energi ut fra en vanlig turbin. Man kan på denne måten utvinne energi fra små kilder. På Tofte i Hurum åpnet Statkraft den 24. november 2009 verdens første kraftverk basert på osmose, nemlig Statkraft Hurum saltkraftverk *(Statkraft Osmotic Power Prototype)*.

## Referanser


## Se også
* Brownske bevegelser
* Diffusjon

## Eksterne lenker
* 
* «Passiv transport – osmose», *NDLA*
* «Osmose», *Institutt for biovitenskap*, Universitetet i Oslo
Sommervatnet naturreservat

**Sommervatnet naturreservat** ligger i Evenes kommune i Nordland. Naturreservatet har et areal på 155 dekar, hvorav 85 dekar ferskvann. Området er vernet for å bevare et viktig våtmarksområde med naturlig tilhørende vegetasjon og dyreliv.

I 2011 ble reservatet, sammen med 4 andre naturreservat utpekt til ramsarområde under fellesnavnet Evenes våtmarkssystem

## Referanser


## Eksterne lenker
* Miljøstatus: Sommervatnet naturreservat
Alice Donut

**Alice Donut** er et amerikansk band fra New York som holdt det gående mellom 1986 og 1996, og så igjen siden 2003. Musikalsk beveger bandet seg i grenselandet mellom hardcore, punk, garasjerock og indie, alt med humoristiske innslag.

Bandet ble startet og består fortsatt av Tomas Antona (sang), Stephen Moses (trommer, trombone), Michael Jung (gitar, keyboard, sang), David Giffen (gitar, sang) og Sissi Schulmeister (bass, banjo, sang). Navnet kom etter at de hadde lagt lapper med en rekke ord ned i en bolle og trukket opp to av dem. Det ble først kjent i undergrunnsmiljøene gjennom sin platekontrakt med Alternative Tentacles, der de ga ut alle platene sine før bandet ble lagt på is. Etter gjenforeningen har de gitt ut plater på Howler Records, som er deleid av Giffen.

Alice Donut har aldri opplevd noen kommersiell suksess, men sanger som «Lisa's Father (Waka Baby)», «Magdalene», «Lydia's Black Lung» og den noe omskrevne versjonen av The Angels' «My Boyfriend's Back» har oppnådd en viss status i ulike undergrunnsmiljøer. Bandet er ellers kjent for lange og innovative titler, som på platene *Bucketfuls of Sickness and Horror in an Otherwise Meaningless Life*, *Revenge Fantasies of the Impotent* og *The Untidy Suicides of your Degenerate Children*. Det fremste eksemplet er nok imidlertid sangen «The Son of a Disgruntled X-Postal Worker Reflects on his Life Getting Stoned in the Parking Lot of a Winn Dixie Listening to Metallica» fra sistnevnte album. Også tematisk er tekstene til Alice Donut fantasifulle. En del av sangene tar opp seriøse temaer som barnemishandling, sensur, sjåvinisme og religion på en fantasifull måte, mens andre tekster er mer surrealistiske.

## Diskografi
* *Donut comes alive!* (LP/CD, 1988)
* *Bucketfuls of sickness and horror in an otherwise meaningless life* (LP/CD, 1989)
* *Mule* (LP/CD, 1989)
* *Revenge fantasies of the impotent* (LP/CD, 1991)
* *The untidy suicides of your degenerate children* (LP/CD, 1992)
* *Dry-humping the cash cow* (Live LP/CD, 1994)
* *Pure acid park* (LP/CD, 1995)
* *Three Sisters*] (LP/CD, 2004)
* *Fuzz* (LP/CD, 2006)
Alice Donut har i tillegg gitt ut en DVD, flere singler og EP-er, og deltatt på en rekke samlealbum.

## Eksterne lenker
* 
* 
* 
*  Alice Donut hos Alternative Tentacles
Solhaug naturreservat

**Solhaug naturreservat** ligger i Dunderlandsdalen i Rana kommune i Nordland. Naturreservatet har et areal på 356 dekar, og er vernet for å bevare den mest kompakte furuskogen lengst øst i dalføret opp mot Saltfjellet.

## Referanser


## Eksterne lenker
* Miljøstatus: Solhaug naturreservat
Knutsen & Ludvigsen (film)

***Knutsen & Ludvigsen*** er en norsk barne-komedie fra 1974 om Knutsen og Ludvigsen. Regi er ved Ola Winger. Rollene som Knutsen og Ludvigsen spilles av Harald Heide-Steen jr. og Rolf Just Nilsen. 

Filmen ble utgitt i HD som Blu-ray for første gang 8. desember 2023 i prosjektet Norske Filmklassikere. 

## Handling
Knutsen og Ludvigsen har slått seg ned i en tunnel i mangel av et bedre sted å bo. Men dette er imot samfunnets regler, og snart melder seg både myndighetene og andre som krever respekt for loven. De krever at tunnelens beboere må fjernes, og dermed ender Knutsen & Ludvigsen i en kamp for tilværelsen.

## Om filmen
Til tross for sitt trønderske opphav var filmens univers flyttet ut av det trønderske.

''Dagbladets'' anmelder gav den terningkast fire, mens VG gav den seks. *[[Aftenposten]]* beskrev den som meget vellykket. *[[Arbeiderbladet]]* var også fornøyd, men mente den var for lang for de yngste barna.

Filmens budskap ble beskrevet som et «veldig tidsriktig om den lille manns kamp mot staten og byråkratiet, hvor livet i storbyen er dårlig, og det beste er å bo for seg selv i naturen».

## Rollebesetning
*Rolf Just Nilsen som Ludvigsen
*Harald Heide-Steen jr. som Knutsen
*Carsten Winger som Myndihetene
*Ulf Wengård som Konduktøren
*Arve Opsahl som Kaptein Knutsen
*Willie Hoel som Lokomotivføreren
*Aud Schønemann som Konduktørens kone 
* Andreas Diesen som Dyret 1
*Anders Hatlo som Dyret 2 
*Kjersti Døvigen som Dyret 3
*Sverre Anker Ousdal 
*Torgils Moe
*Lillemor Hoel
*Dag Vågsås

## Referanser


## Eksterne lenker
*
Common (rapper)

**Common**, tidligere **Common Sense**, (født Lonnie Rashid Lynn ) er en amerikansk rapper og skuespiller, med platekontrakt med Kanye Wests plateselskap G.O.O.D.

Common har gitt ut en rekke album, blant annet et i 2007 som heter *Finding Forever* og inneholder blant annet singlene «The People» og «The Game». Kanye West har bidratt mye med produksjon og gjesteopptredener i albumene *Finding Forever* og *Be*. I august 2014 gikk albumet *Nobody's Smiling* rett inn på sjetteplass på Billboard album chart. Albumet er utgitt på Def Jam og produsert av No I.D.

## Album
* 1992: *[[Can I Borrow a Dollar?]]*
* 1994: *[[Resurrection (Common album)|Resurrection]]*
* 1997: *[[One Day It'll All Make Sense]]*
* 2000: *[[Like Water for Chocolate (album)|Like Water for Chocolate]]*
* 2002: *[[Electric Circus (album)|Electric Circus]]*
* 2005: *[[Be (Common album)|Be]]*
* 2007: *[[Finding Forever]]*
* 2008: *[[Universal Mind Control (Common Album)|Universal Mind Control]]
* 2011: *The Dreamer, The Believer*
* 2014: *Nobody's Smiling*
* 2018: *Hunter Killer''

## Referanser


## Eksterne lenker
* 
* 
* 
*
Olsenbanden jr. – Første kupp

***Olsenbanden jr. – Første kupp*** er en norsk TV-serie for barn som gikk som julekalender på TV 2 første gang i 2001. Serien er produsert av Nordisk Film & TV, og regissert av Beate Eriksen og Arne Lindtner Næss. Hovedrollene blir spilt av Aksel Støren Aschjem, Lars Berteig Andersen og Thomas Engeset. 

*Olsenbandens første kupp* ble spilt inn over 60 dager sommeren 2001 og hadde et budsjett på 18 millioner kroner. Serien gikk i reprise på TV 2 som julekalender flere ganger. Olsenbanden jr. er inspireret av Lilla Jönssonligan, opprinnelig en svensk idé. 

Serien startet med svært gode seertall, henholdsvis 621&nbsp;000 og 620&nbsp;000 seere på de to første episodene. Ved femte gangs visning i 2012 var seertallene betraktelig lavere, med 58&nbsp;000 seere på første episode.

## Handling
Olsenbanden jr. handler om Olsenbandens første kupp. Fortellingen finner sted på 1950-tallet og bandemedlemmene er bare 12-13 år gamle. Egon Olsen møter Benny Fransen og Kjell Jensen når han som ny elev på skolen får sine første venner. Og det tar ikke lang tid før de havner opp i bråk. Egon bor på barnehjem, og barnehjemmet får hvert år tildelt en stor pengesum til å feire jul for. Dette året er imidlertid julefondet tomt, og Egon mistenker at advokatfirmaet som passer på fondet, har tømt det for penger. Olsenbanden, med Egon i spissen, starter jakten på julefondet, og gjengen kommer opp i mange spennende og morsomme situasjoner – slik også Olsenbanden er kjent for.

## Rolleliste

## Episoder

## CD utgivelse
Det ble utgitt en CD med alle de kjente sangene fra serien. Disse er:

# «Julen er på vei» – Stray Kor (3:05)
# «Julen varer lenge» – Asgeir Borgemoen (3:48)
# «Det skjedde i de dage» – Malin Solli (3:34)
# «Når du er med» – Aina Andreassen (3:43)
# «Juletre Rock» – Cheezy Keys (2:36)
# «En sang jeg har lyst til å synge» – Julia Charlotte Geitvik (3:07)
# «Det nye år» – Viktor Kristoffer Stenhjem (3:05)
# «Det skal du ha ditt dumme troll» – Stray Kor (2:47)
# «Våres melodi» – Aina Andreassen (3:05)
# «Deg og meg» – Trond Brænne (2:56)
# «Jeg har en plan» – Olsenbanden jr. (4:04)

## Referanser


## Eksterne lenker
* 
*
Spjeltfjelldalen naturreservat

**Spjeltfjelldalen naturreservat** ligger i Hemnes kommune i Nordland. Naturreservatet ligger i Spjeltfjelldalen mellom Gresvatnet og Røssvatnet. Området har et areal på ca. 30&nbsp;250 dekar, hvorav ca. 30&nbsp;000 dekar landareal og ca. 250 dekar ferskvann. Området er vernet for å ta vare på et produktivt høyereliggende våtmarksområde av stor regional verneverdi, særlig på grunn av det rike og varierte fuglelivet.

## Referanser


## Eksterne lenker
* Miljøstatus: Spjeltfjelldalen naturreservat
Farlig yrke

***Farlig yrke*** er en norsk krimserie i tre deler som gikk på NRK Fjernsynet  i 1976. Dette er den andre krimserien med etterforskerne Helmer & Sigurdson. *Farlig yrke* er basert på Richard Mackers bok *Sekretærene som forsvant* (1975). Hovedrollene ble spilt av Alf Nordvang og Anders Hatlo.

## Episodeoversikt
:1. episode: «Etterlyste ble sist sett…» (sendt 4. desember 1976)
:2. episode: «Helmer» (sendt 11. desember 1976)
:3. episode: «Det tredje offeret» (sendt 18. desember 1976)

## Handling
Sekretæren Benedicte Holst forsvinner sporløst i sommervarmen i Oslo. Helmer og Sigurdson får snart en drapssak å hanskes med, og etter at ytterligere en kvinnelig sekretær blir meldt savnet, frykter politiet at de står overfor en seriemorder. Kan de forhindre at han slår til igjen?

## Rolleliste
* Alf Nordvang – Helmer
* Anders Hatlo – Sigurdson
* Trond Lie – journalist Åge Sommer
* Kjell Kjær – Bjørn Eide
* Per Lillo-Stenberg – redaktør Erik Bruun
* Unn Vibeke Hol – Mai Britt Berg
* Oddbjørn Hesjevoll – Tor Hagås
* Grethe Ryen – Lisbeth Valle
* Julie Ege – Wenche Berg
* Kaare Kroppan – Gunnar Hanstad
* Juni Dahr – Benedicte Holst
* Grethe Ørbeck – fru Bruun
* Erik Lassen – «Egget»
* Lasse Tomter – reisebyråsjef
* Tom Tellefsen – redaksjonssekretær
* Ulrikke Greve – Aud Helmer
* Marit Kolbræk – Mette Johannesen
* Eyolf Soot Kløvig – laboratorieansatt
* Arne Thomas Olsen – kriminalsjefen
* Leif Skarra – lege
* Johan Fillinger – psykiater
* Helga Backe – Mai Britts nabo
* Sossen Krohg – fru Sommer
* Arne Lindtner Næss – Peder Meyer
* Carsten Winger – Halvdan Holst
* Gøril Havrevold – Vibeke Holst
* Thorleif Reiss – advokat Tranæm
* Knut Walle – en far
* Siri Rom – en dame
* Alf Hallgren – polititekniker

## Referanser


## Eksterne lenker
* 
* Serien *[https://tv.nrk.no/serie/helmer-og-sigurdson/sesong/2 Farlig yrke]* hos NRK
Spøkelsesbussen

***Spøkelsesbussen*** er en TV-film med etterforskerne Helmer & Sigurdson som gikk på NRK i 1981. *Spøkelsesbussen* ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

*Spøkelsesbussen* gikk på NRK den 27. februar 1981. Den fikk god mottakelse av *VG*s TV-anmelder.

## Handling
Pakistaneren Ali Reza blir funnet død under en bro, med knivstikk i ryggen. Han ble observert da han gikk inn på en rutebuss kvelden før, og der sluttet alle spor.

## Om produksjonen
Den ble innspilt sommeren 1979, omtrent samtidig som *[[Mareritt ved midtsommer]]* og *[[Septembermordet]]*.

## Rolleliste

*Helmer: Alf Nordvang 
*Sigurdson: Anders Hatlo 
*Mette: Marit Kolbræk
*Nadim Malik: Qaiser Saeeid Saddiqi
*Christian Due: Ivar Nørve
*Aud Helmer: Ulrikke Greve
Øvrige medvirkende: Svein Haagensen, Shari Gerber Nilsen, Astri Jacobsen, Erik Lie, Hallvard Lydvo, Alf Malland, Mirza Mohd Ashraf, Randi Nordby, Nils Ole Oftebro, Karen Randers-Pehrson, Najam Us-Saquib, Leif Skarra, Svein Tindberg, Gard Øyen.

## Produksjonsstab
* prosjektledelse/musikk; Egil Monn-Iversen
* elektronisk lyssetting; Tor Sannerud 
* foto; Jostein Eilertsen ac.
* lys; Willy Bettvik
* lyd; Odd Arne Eritsland
* klipp; Kjell Andersen
* rekvisitter; Sigurd Slembe
* sminke; Britt Hegg
* script; Per Christiansen
* innspillingsledelse; Dan Taxbro
* produksjonsledelse; Erik Søby

## Referanser


## Eksterne lenker
*
Solospill

***Solospill*** var en krimserie som gikk på NRK i 1977. Dette var den tredje krimserien med etterforskerne Helmer & Sigurdson. *Solospill* ble skrevet av Richard Macker, og hovedrollene ble spilt av Alf Nordvang og Anders Hatlo.

*Solospill* ble godt mottatt av *VG*s anmelder.

## Handling
Skipsreder Alex Larang og hans familie blir sentrum for intriger og mord. Helmer og Sigurdson gir seg i kast med en etterforskning der deres tidligere kollega, Trond Steen, kommer i søkelyset. Han er suspendert fra politiet etter å ha drept en mann i håndgemeng, og nå tvinges han på flukt etter at han blir observert på åstedet for to mord. Hvis han er uskyldig, klarer han å renvaske seg ved – om mulig – å finne den virkelige morderen?

## Rolleliste
* Alf Nordvang … Helmer
* Anders Hatlo … Sigurdson
* Odd Furøy … Trond Steen
* Eva Opaker … Nuff Strande
* Solveig Andreassen … Britt Jansen
* Gisle Straume … Alex Larang
* Lars Andreas Larssen … Benny Larang
* Johan Fillinger … Herman Larang
* Svein Erik Brodal … Christian Larang
* Ragnhild Nygaard … Tupsy Larang
* Annicken Gann … Siri Larang
* Øyvind Øyen … Mons Dahl
* Frimann Falck Clausen … Jens Asplund
* Marit Halset … Asplunds sekretær
* Elisabeth Riseng … Fyssi
* Lillemor Hoel … Fru Holm
* Ulrikke Greve … Aud Helmer
* Marit Kolbræk … Mette
* Arne Thomas Olsen … Kriminalsjefen
* Adolf Bjerke … Politibetjent Næss
* Odd Remen … Lasken
* Bonne Gauguin … Molly Smith
* Anne Semmingsen … Klara

## Produksjonsstab
* Regi: Morten Kolstad
* Produsent: Egil Monn-Iversen
* Manus: Richard Macker
* Filmmanus: Pål Bang HansenMorten Kolstad
* Dekor: Per Fjeld
* Rekvisitør: Sigurd Slembe
* Sminkør: June Paalgard
* Kostymer: Ivar F. Karlsen
* Innspillingsleder: Edvard Hambro
* Script: Sissel Udnæs
* Lyd: Terje Toftnes Nilsen
* Fotograf: Jostein Eilertsen
* B-foto: Borgny Baastad
* Filmmontasje: Svein Ivar Nilsen

## Referanser


## Eksterne lenker
*
Moritz greve av Sachsen

**Hermann Moritz greve av Sachsen**, kalt *Maréchal de Saxe* (født 28. oktober 1696 i Goslar, død 30. november 1750 på Château de Chambord) var en saksisk feltherre og krigsteoretiker i fransk tjeneste. Han var marskalk av Frankrike og kortvarig hertug av Kurland.

Han var sønn av kurfyrst Fredrik August I av Sachsen, kong August II av Polen og Aurora von Königsmarck.

## Referanser
Digitalt bakkenett

Et **digitalt bakkenett for fjernsyn** kringkaster digitale signaler fra antenner plassert på fjelltopper, i høye master og andre hensiktsmessige posisjoner. Hovedformålet med et slikt nett er å overføre fjernsynskanaler, men nettet kan også overføre annet innhold, for eksempel radiokanaler, elektronisk programguide (EPG) og «supertekst-TV» med tekst, lyd og bilde.

Det finnes flere standarder for digitalt bakkebasert fjernsyn: den europeiske DVB-T-standarden, den nordamerikanske ATSC-standarden og ISDB-T-standarden som brukes i Japan.

## Andre teknologier
Digitalt bakkebasert fjernsyn er en av flere konkurrerende og/eller kompletterende teknologier for digital-TV. Andre teknologier er Digitalisert kabel-TV, Satellitt-TV og IPTV.

## Digitalt bakkenett i Norge
I Norge er det digitale bakkenettet bygget ut og driftet av Norges Televisjon (NTV), som først ble tildelt konsesjon for perioden 1. juni 2006 til 1. juni 2021. I 2019 ble konsesjon gitt til og med 31. desember 2030. NRK og RiksTV leier sendekapasitet av NTV. Det digitale bakkenettet ble bygget ut med tre signalpakker. Fra og med sommeren 2010 ble det utvidet til fem signalpakker. Fra høsten 2019 ble antall signalpakker redusert til fire.

Det digitale bakkenettet ble åpnet i Rogaland i september 2007, og i desember 2008 var nettet åpnet i hele Norge. I slutten av 2009 ble det gamle analoge sendenettet for NRK og TV 2 faset ut over hele landet og erstattet med det digitale nettet. Per mars 2009 bestod sendernettet av 45 hovedsendere og 388 mindre sendere.

Den delen av det analoge bakkenettet som var bygd ut for TV 2, ble også bygd ut for det digitale bakkenett. Sendepunkter som bare sendte NRK1, ble ikke bygd ut. De som mottok signaler fra disse, måtte bruke konkurrerende teknologier for å kunne se fjernsyn etter at det analoge bakkenettet ble slukket. I området der boende likevel ikke kunne motta signaler fra noen av teknologiene, ble det bygd ut et såkalt satellittskyggenett. Det var Norkring og Paneda (på oppdrag av NTV) som bygde ut satellittskyggenettet, som rommer hele NRKs tilbud. Mot betaling kan Paneda tilby TV 2 og TVNorge i noen av sine satellitteskyggeområder.

Bakkenettet i Norge består av 430 hovedsendere, som dekker nær 98 % av husstandene og 87 % av fritidsboliger og hytter. Dessuten er det satt opp 531 satellittskyggesendere, for å sikre dekning for de 14&nbsp;000 personene som bor i områder som verken kan ta inn digital-TV-signaler via satellitt eller kabel. Norges Televisjon har utarbeidet et dekningskart som viser nærmeste sender for selvvalgt sted i Norge.

## Se også
*Analogt bakkenett
*Norges Televisjon
*TV
*MPEG
*MHP

## Referanser


## Eksterne lenker
*
Septembermordet

***Septembermordet*** er en TV-film med etterforskerne Helmer & Sigurdson, som ble sendt på NRK 30. januar 1981.  *Septembermordet* ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

Sigurdson (Anders Hatlo) har en mindre fremtredende rolle i denne historien.

VGs TV-anmelder Jan Christensen var lite imponert og mente kriminalgåten var både "forvirret" og "hastverkspreget".

## Handling
Helmer er på elgjakt i Trøndelag. Han blir mistenkt for drap etter at en i jaktlaget blir funnet skutt med Helmers rifle. Fru Helmer engasjerer seg i saken og drar nordover sammen med politifullmektig Skagen.

## Om produksjonen
Den ble innspilt sommeren 1979, omtrent samtidig som *[[Mareritt ved midtsommer]]* og *[[Spøkelsesbussen]]*.

Opptakene ble gjort i Oslo-området.

## Rolleliste

Helmer: Alf NordvangSigurdson: Anders HatloAud Helmer: Ulrikke GreveSkagen: Kai RemlovMarit: Marit HamdahlLensmann Øverland: Knut M. HanssonRoten: Ragnar HolenAune: Rannolv NilsenRømyr: Svein MoenGjølme: Rolf SandLege: Bjørn JensegKriminalsjef: Wilfred BreistrandFru Øverland: Bjørg VatleØvrige medvirkende: Magnus Nielsen, Tordis Bøyum Holt, Inger Heldal, Anne-May Nilsen, Vibeke Lundquist, William Nyren, Øyvind Blunck, Aril Martinsen m.fl.

## Referanser


## Eksterne lenker
*
Alf Nordvang

**Alf Nordvang** (1931–2007) var en norsk skuespiller, sceneinstruktør og teatersjef. For det brede lag av befolkningen var han først og fremst kjent fra rollen som førstebetjent Helmer i kriminalserien *[[Helmer & Sigurdson]]* som gikk på NRK Fjernsyn fra 1976 til 1981. Han var tilknyttet Rogaland Teater i en årrekke.

Nordvang begynte som scenearbeider på Det norske teatret i 1954, men scenedebuterte ikke før 1957. Han var teatersjef ved Rogaland Teater i periodene 1982&ndash;1986 og 1990&ndash;1991. Han fikk æren for at Rogaland Teater gikk fra store underskudd til et solid overskudd. Hans avskjedsforestilling på Rogaland Teater i 2002 i stykket «*Hjemkomsten*» av Harold Pinter.

Han filmdebuterte i *[[Kimen]]*, som hadde premiere i 1974, og TV-debuterte i 1976 som førstebetjent Helmer i miniserien *[[Nitimemordet]]*. Dette var den første av flere sesonger av NRKs TV-serie med politietterforskerne *[[Helmer og Sigurdson]]* i hovedrollene (der hans kollega Sigurdson ble spilt av Anders Hatlo).

Han ble tildelt Kongens fortjenstmedalje i gull i 2001. Han mottok også ”Maktå-prisen” og Stavanger Aftenblads kulturpris (sammen med sin kone).

## Privatliv
Nordvang var gift med skuespiller Elsa Nordvang. Han døde i 2007, 75 år gammel.

## Filmografi

### Film

* 1988 *[[Kamilla og tyven]]* – Herr Kåk
* 1987 *[[Feldmann saken]]* – Riksadvokaten
* 1982 *[[Olsenbandens aller siste kupp]]* – Bang-Johansen, direktør i "Høye Nord"
* 1979 *[[Lucie (film)|Lucie]]* – Dr. Mørk
* 1977 *[[Olsenbanden & Dynamitt-Harry på sporet]]* – Helmer, politimann
* 1976 *[[Reisen til Julestjernen (film)|Reisen til Julestjernen]]* – Greven
* 1975 *[[Hustruer]]* – Persjonalsjefen
* 1975 *[[Streik!]]* – Johannes Dalen
* 1974 *[[Kimen]]* – Kursmed

### TV-opptredener

* 2004 *[[Gylne tider]]* (gjest i én episode)
* 2000 *[[Fire høytider]]* – Åge Åsland (mini-serie)
* 1996 *[[D'ække bare, bare Bernt]]* – Gunnar Slettebøe (gjest i én episode)
* 1993 *[[Fortuna (TV-serie)|Fortuna]]* – Jørgen Kruse (mini-serie)
* 1975–1981 *[[Helmer & Sigurdson]]* – Helmer (flere sesonger)

## Referanser


## Eksterne lenker
*  
* Alf Nordvang takkar av (Teaternett, 2002)
Den grønne heisen

***Den grønne heisen*** er en norsk filmkomedie fra 1981 regissert av Odd Geir Sæther. Hovedrollene spilles av Rolv Wesenlund og  Elsa Lystad, mens sentrale biroller spilles av Marie Louise Tank, Anders Hatlo, Øivind Blunck og Brit Elisabeth Haagensli. Filmen er opprinnelig basert på et lystspill skrevet av amerikaneren Avery Hopwood.

Handlingen utspiller seg innen en slags øvre middelklasse der folk stadig forsvinner inn og ut av dører og skap, drikker seg fulle og tar feil av hverandre.

## Handling
Preben Bang kommer på besøk til familien Borkmann og inviterer fru Lissen på opera. Ektemannen Fredrik sier han vil være hjemme. Familien Borkmann får etter hvert også besøk av venneparet Einar (Øyvind Blunck) og Topsy Lorck Mathiesen (Elsa Lystad). Og mens Preben (Anders Hatlo) tar med seg Lissen (Marie Louise Tank) og Einar i operaen, blir Topsy og Fredrik (Rolv Wesenlund) alene igjen i leiligheten. De to ”etterlatte” finner snart trøst i hverandres selskap.

## Om filmen
*Den grønne heisen*, som gikk på Komedieteatret i Oslo året før filmen hadde premiere, er opprinnelig en gammel teatertraver fra forbudstidens USA. Den norske filmversjonen er langt på vei en videreføring av den norske teateroppsetningen fra 1980. Assemblet i filmen er stort sett det samme.

*VG*s anmelder gav den terningkast fire.

## Roller
*Rolv Wesenlund (Fredrik Borkmann) 
*Elsa Lystad (Topsy) 
*Marie Louise Tank (Lissen Borkmann) 
*Øivind Blunck (Einar Lorck Mathiesen) 
*Brit Elisabeth Haagensli (Dagny) 
*Anders Hatlo (Preben Bang)

## Referanser


## Eksterne lenker
*
Manfred von Ardenne

**Manfred Baron von Ardenne** (født 20. januar 1907 i Hamburg, død 26. mai 1997 i Dresden-Weißer Hirsch) var en tysk naturvitenskapsmann, og forsker på anvendt fysikk. Han tok rundt 600 patenter på oppfinnelser innen kringkastingsteknikk, elektromikroskopi, nukleær-, plasma- og medisinteknikk.

## Referanser


## Eksterne lenker
* 
* 
* [Biografi](http://saebi.isgv.de/biografie/Manfred_von_Ardenne_(1907-1997)) i Sächsische Biografie
Saken Ruth Vang

***Saken Ruth Vang*** er en norsk krimserie med Helmer & Sigurdson som gikk på NRK i 1981. Dette var den femte og siste krimserien med de to etterforskerne. *Saken Ruth Vang* ble skrevet av Richard Macker og bearbeidet for fjernsyn av Rigmor Hansson Rodin og Morten Kolstad. Hovedrollene ble spilt av Alf Nordvang og Anders Hatlo.

## Handling
Ruth Vang bor i en gammel bygård i Oslo sentrum. En morgen kommer hun løpende ut av leiligheten, faller i trappen og blir liggende bevisstløs. To naboer kommer til stedet og tilkaller hjelp. I leiligheten hennes finner man liket av gårdeieren, Otto Hagenberg. Journalist Per Høøk, som leier en leilighet i samme bygård, fatter interesse for saken. Han innhenter verdifull informasjon som til slutt gir Helmer og Sigurdson muligheten til å avsløre en morder.

## Om serien
*VG*s TV-anmelder gav serien en lunken mottakelse.

## Episodeliste
:Episode 1: *Mørke* (sendt 20. mars 1981)
:Episode 2: *Demring* (sendt 27. mars 1981)
:Episode 3: *Klar sikt* (sendt 3. april 1981)

## Rolleliste
* Helmer: Alf Nordvang
* Sigurdson: Anders Hatlo
* Ruth Vang: Bente Børsum
* Arne Vang: Arne Lendl
* Bjørn Vang: Jan Hårstad
* Per Høøk: Henrik Scheele
* Advokat Bentvik: Bernhard Ramstad
* Kontorist Modal: Odd Furøy
* Vigdis Myrnes: Frøydis Armand
* Knut Hagenberg: Erik Øksnes
* William Hagenberg: Roy Bjørnstad
* Gudrun Bergheim: Marianne Krogh
* Rolf Bergheim: Jan Ø. Wiig
* Overlege Blom: Bernt Erik Larssen
* Sykepleier: Grethe Ørbeck
* Mette: Marit Kolbræk
* Postsøster: Marit Halset
* Aud Helmer: Ulrikke Greve
* En trykker: Rolf Sand

## Referanser


## Eksterne lenker
*
Ludger Beerbaum

**Ludger Beerbaum** (født 1963) er en tysk tidligere sprangrytter. Han har igjennom sin karriere vunnet både Olympiske leker, VM og EM i sprangridning.
## OL-medaljer
*  1988  Seoul -  **Gull** i hestesport, sprangridning lag  Vest-Tyskland

## Referanser


## Eksterne lenker
* 
*  Personlig hjemmeside
*